***პროექტი***

**ახმეტის მუნიციპალიტეტის საკრებულოს**

**დადგენილება №**

**2023 წლის 1 თებერვალი**

**ქ. ახმეტა**

 „**ახმეტის მუნიციპალიტეტის საკრებულოს აპარატის საშტატო ნუსხის, საჯარო მოსამსახურეთა იერარქიული რანგებისა და თანამდებობრივი სარგოს ოდენობების დამტკიცების შესახებ“ ახმეტის მუნიციპალიტეტის საკრებულოს 2022 წლის 22 დეკემბრის №63 დადგენილებაში ცვლილების შეტანის თაობაზე**

„ნორმატიული აქტების შესახებ“ საქართველოს ორგანული კანონის მე-20 მუხლის მე-4 პუნქტის შესაბამისად, ახმეტის მუნიციპალიტეტის საკრებულო **ადგენს:**

**მუხლი 1** „ახმეტის მუნიციპალიტეტის საკრებულოს აპარატის საშტატო ნუსხის, საჯარო მოსამსახურეთა იერარქიული რანგებისა და თანამდებობრივი სარგოს ოდენობების დამტკიცების შესახებ“ ახმეტის მუნიციპალიტეტის 2022 წლის 22 დეკემბრის №63 დადგენილებაში (www.matsne.gov.ge, 23/12/2022, სარეგისტრაციო კოდი: 270070000.35.162.016599) შეტანილ იქნეს ცვლილება და დადგენილების პირველი მუხლით დამტკიცებული დანართი ჩამოყალიბდეს თანდართული რედაქციით.

**მუხლი 2**

დადგენილება ამოქმედდეს 2023 წლის 1 მარტიდან.

**ახმეტის მუნიციპალიტეტის**

**საკრებულოს თავმჯდომარე: იოსები ქარუმაშვილი**

**„დანართი**

**ახმეტის მუნიციპალიტეტის საკრებულოს აპარატის საშტატო ნუსხა, საჯარო მოსამსახურეთა იერარქიული რანგები და თანამდებობრივი სარგოები**

|  |  |  |  |  |
| --- | --- | --- | --- | --- |
| **№** | **საშტატო ერთეულის დასახელება** | **იერარქიული რანგი** | **საშტატო რიცხოვნობა** | **თანამდებობრივი სარგო****(ლარებში)**  |
| 1 | აპარატის უფროსი - პირველადი სტრუქტურული ერთეულის ხელმძღვანელი | 1 | 1 | 2783 |
| 2 | პირველი კატეგორიის უფროსი სპეციალისტი საქმისწარმოების და საკადრო საკითხებში | 3 | 1 | 1331 |
| 3 | პირველი კატეგორიის უფროსი სპეციალისტი საქმისწარმოების საკითხებში | 3 | 1 | 1331 |
| 4 | პირველი კატეგორიის უფროსი სპეციალისტი საზოგადოებასთან და მედიასთან ურთიერთობის საკითხებში | 3 | 1 | 1331 |
| 5 | პირველი კატეგორიის უფროსი სპეციალისტი საორგანიზაციო საკითხებში | 3 | 1 | 1331 |
| 6 | მეორე კატეგორიის უფროსი სპეციალისტი საორგანიზაციო საკითხებში  | 3 | 1 | 1210 |
| 7 | მეორე კატეგორიის უფროსი სპეციალისტი იურიდიულ საკითხებში  | 3 | 1 | 1210 |

**განმარტებითი ბარათი**

ა) დადგენილებაში ცვლილების საჭიროება გამოწვეულია საკრებულოს აპარატის სამი საჯარო მოხელისათვის კატეგორიის ცვლილებით, კერძოდ, მეორე კატეგორიის ნაცვლად პირველი კატეგორიის მინიჭებით, რაც ასევე იწვევს თანამდებობრივი სარგოს ოდენობის ცვლილებას.

ბ) სარგოების ოდენობის ცვლილება აისახება ახმეტის მუნიციპალიტეტის 2023 წლის ადგილობრივი ბიუჯეტის ხარჯვით ნაწილზე.

გ) წარმოდგენილი პროექტი შესაძლებელია მიღებულ იქნეს საკრებულოს უახლოეს მორიგ სხდომაზე.

დ) პროექტი შეთანხმებულია ახმეტის მუნიციპალიტეტის ორგანოებთან და შესაბამის თანამდებობის პირებთან.

ე) პროექტის ავტორი - საკრებულოს იურიდიულ საკითხთა კომისია.

ვ) მიზანშეწონილია საკრებულოს სხდომაზე მომხსენებლად დაინიშნოს საკრებულოს იურიდიულ საკითხთა კომისიის თავმჯდომარე.